Другі дзень канферэнцыі прысьвяцілі пошуку адказаў на выклікі сучаснага сьвету – секулярызацыі, пытаньням міграцыі, біяэтыкі, крызісу сям’і і веры. Хрысьціянскія каштоўнасьці – нязьменныя. Яны не павінны быць залежнымі ад сітуацыі, а, наадварот, уплываць і зьмяняць яе – гэта словы з аднаго з дакладаў. Невыпадкова такі прадстаўнічы форум сабраўся менавіта ў Беларусі. Традыцыйныя канфесіі маюць добрыя адносіны паміж сабой. Як адзначыў айцец Тадэй Барнас, галоўны рэдактар часопісу “Ірынікон” з Бельгіі (ён сьпецыялізуецца на экуменічнай тэматыцы), Беларусь – мост паміж каталіцкім Захадам і праваслаўным Усходам. І такія форумы – гэта ўнікальная магчымасьць пачуць у гэтым свеце адно аднаго, а свету – пачуць голас Царквы.